Вы, пэўна, усе ведаеце сайт “Глобус Беларусі” (www.globus.tut.by) ці аднайменны дыск-праграму. Гэта – самы поўны ў сьвеце ілюстраваны збор беларускай архітэктуры, унікальная электронная энцыкляпэдыя, аналягаў якой ня мае ніводная суседняя краіна. Аўтар Глобуса Беларусі Андрэй Дыбоўскі першапачаткова выканаў сайт на расейскай мове (аб чым цяпер вельмі шкадуе) па розных прычынах. Найперш таму, што расейскую ён ведае лепей. Андрэй кажа, што калі б пачынаў працу цяпер (а не 8 гадоў таму), то безумоўна вынайшаў бы спосаб зрабіць усё па-беларуску.